alexandrainst/scandi-wiki huggingface dataset:
Chalcosoma caucasus

Chalcosoma chiron er en bille som hører til familien skarabider (Scarabaeidae) i gruppen skarabider (Scarabaeoidea). Arten er sannsynligvis Asias største og en av verdens største biller.

Utseende 

En meget stor (hannen er 8- 13 centimeter lang) og tung bille. Arten er den største i slekten Chalcosoma og trolig den største billen i Asia. Kroppen er glinsende svart med en bronseaktig glans. Hannen har et kraftig horn (rettet skrått oppover og framover) på hodet, dette har vanligvis en tann på oversiden. På hver side av pronotum er det et langt, krumt, framoverrettet horn, disse er rette i den indre delen, men litt nedoverkrummet i spissen, det er også en kraftig pigg i midten. Hunnen mangler alle disse hornene.

Levevis 
Larvene utvikler seg inne i døde trestammer. Hannene bruker hornene på hodet og pronotum til å kjempe med hverandre om hunnene, eller kamp om føderessurser.
Denne arten lar seg greit oppdrette og holde i fangenskap. Man må imidlertid håndtere disse billene varsomt, for de er svært sterke i forhold til størrelsen og har skarpe horn og klør.

Utbredelse 
Arten er utbredt i Sørøst-Asia (mest i Indonesia og Malaysia, men forekommer vest til Nepal).

Systematisk plassering 

Arten har lenge vært kjent som Chalcosoma caucasus (Fabricius, 1801).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Chalcosoma Hope, 1837
 Chalcosoma chiron (Olivier, 1789) - fire underarter  :
 Chalcosoma chiron belangeri (Guérin-Ménéville, 1834) -  Nepal, Thailand, Vietnam, Laos, Kambodsja
 Chalcosoma chiron chiron (Olivier, 1789) - Java
 Chalcosoma chiron kirbyii (Hope, 1831) - Vest-Malaysia
 Chalcosoma chiron janssensi (Beck, 1937) - Sumatra

Referanser

Eksterne lenker 
 

 Nettside om Chalcosoma caucasus

Hornbiller
Biller formelt beskrevet i 1801
Dyr formelt beskrevet av Johann Christian Fabricius
Indonesias insekter
Malaysias insekter
Sørøst-Asias insekter
Amerikansk ål

Amerikansk ål (Anguilla rostrata) finnes på østkysten av Nord-Amerika.

I USAs delstater Maine og Sør-Carolina er sesongen for fangst av babyål, på ti uker.

Se også 
 ål, Anguilla anguilla, «europeisk ål»
 Ålefamilien

Referanser

Eksterne lenker 
 
 

Ålefisker
Høyrisikoarter på fremmedartslista
Chalcosoma moellenkampi

Chalcosoma moellenkampi er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 

En meget stor (hannen ca. 9 centimeter lang, enkelte opptil 11 centimeter) og tung bille. Kroppen er glinsende svart med en bronseaktig glans. Hannen har et kraftig horn (rettet skrått oppover og framover) på hodet, dette er ruglete på oversiden, men mangler utstående tenner. På hver side av pronotum er det et langt, krumt, framoverrettet horn, hos denne arten er hornene plassert inn mot midten, som er hevet over resten av thorax, og de er nedoverbøyde mot spissen. Rett over hodet er det en kort, men kraftig pigg. Som vanlig hos biller med horn viser denne arten allometrisk vekst, det vil si at hornene er forholdsvis større hos store eksemplarer. Hunnen mangler disse hornene og piggene, og er mindre, 45-60 millimeter lang.

Levevis 
Denne billen lever i regnskog. Larvene utvikler seg inne i døde trestammer. Hannene bruker hornene på hodet og pronotum til å kjempe med hverandre om hunnene, eller kamp om føderessurser. De store hannene er svært aggressive overfor hverandre, mindre hanner med mindre horn mindre aggressive.

Utbredelse 
Denne arten lever bare på Borneo og Sumatra.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Chalcosoma Hope, 1837
 Chalcosoma moellenkampi Kolbe, 1900

Eksterne lenker 
 
 Bilde av arten

Hornbiller
Borneos insekter
Sumatras insekter
Biller formelt beskrevet i 1900
Chalcosoma chiron

Chalcosoma chiron er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En stor og kraftig (hannene opptil 12 centimeter lange), blank svart bille med bronseaktig glans. Hannen har et langt, krumt horn på hodet, et langt, horn på hver side av thorax, disse er ganske rette hos denne arten, men en tanke nedoverbøyd i spissen, og en kraftig pigg rett over hodet. Hunnen er mindre og mangler disse hornene og piggene. Arten ligner sterkt på Chalcosoma caucasus og er muligens bare å regne som en variant av denne.

Levevis 
Denne billen lever i regnskog. Larvene utvikler seg inne i døde trestammer. Hannene bruker hornene på hodet og pronotum til å kjempe med hverandre om hunnene, eller kamp om føderessurser. De store hannene er svært aggressive overfor hverandre, mindre hanner med mindre horn mindre aggressive.

Utbredelse 
Denne arten lever på Java, trolig også videre i Indonesia og Malaysia.

Systematisk plassering 
Chalcosoma caucasus er trolig et synonym for denne arten, som i så fall har en videre utbredelse enn bare på Java.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Chalcosoma Hope, 1837
 Chalcosoma chiron (Olivier, 1789)

Eksterne lenker 
 

Hornbiller
Biller formelt beskrevet i 1789
Chalcosoma engganensis

Chalcosoma engganensis er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 

En stor (35-60 millimeter) og tung bille, men noe mindre enn de andre Chalcosoma-artene. Kroppen er glinsende svart. Hannen har et kraftig horn (rettet skrått oppover og framover) på hodet. På hver side av pronotum er det et krumt, framoverrettet horn. Rett over hodet er det en kort, men kraftig pigg. Denne arten skiller seg fra normalt utviklede eksemplarer av de andre Chalcosoma-artene ved at hornene er kortere, men kan ligne mye på små eksemplarer av Chalcosoma moellenkampi og på noen øy-former av Chalcosoma atlas. Hunnen mangler disse hornene og piggene, og er mindre.

Levevis 
Denne billen lever i regnskog. Larvene utvikler seg inne i døde trestammer. Hannene bruker hornene på hodet og pronotum til å kjempe med hverandre om hunnene, eller kamp om føderessurser. De store hannene er svært aggressive overfor hverandre, mindre hanner med mindre horn mindre aggressive.

Utbredelse 
Arten er beskrevet fra øya Enggano sørvest for Sumatra.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Chalcosoma Hope, 1837
 Chalcosoma engganensis Nagai, 2004

Eksterne lenker 
 
 Bilder av arten

Hornbiller
Biller formelt beskrevet i 2004
Indonesias insekter
Megasoma gyas

Megasoma gyas er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En meget stor (hannen 60-90 millimeter inkludert hornet) og tung bille. Som vanlig blant hornbiller er hannene mye større enn hunnene og har lange horn på hodet og pronotum som hunnene mangler. Billen er svart med grågul bestøving, ligner mye på Megasoma elephas men kan skilles fra denne på at hannens pannehorn er sterkt krummet oppover, og på at den har et horn midt på thorax. Inntil nylig regnet man at Megasoma gyas omfattet hanner både med langt og kort pannehorn, men de me langt pannehorn er nå skilt ut som en annen art, Megasoma typhon. Pannehornet hos Megasoma gyas er forholdsvis kort, båndformet, i spissen kløvet, kløften bredt U-formet (slik skiller den seg fra Megasoma hyperion). Kroppsformen er noe avflatet. På pronotum er det et kort horn på hver side. Beina er forholdsvis lange, føttene med skarpe klør.

Levevis 
Denne arten lever i tørr krattskog (caatinga). Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i jorden og bruker 1-2 år på utviklingen.
De voksne billene spiser gjerne råtnende frukt.

Utbredelse 
Arten som nå definert har en relativt begrenset utbredelse i det nordøstlige Brasil.

Systematisk plassering 
Arten har nylig blitt delt opp, med Megasoma typhon (før kalt Megasoma gyas porioni) og Megasoma hyperion skilt ut som egne arter . Megasoma gyas rumbucheri Fischer, 1968, før regnet som en egen underart, blir nå regnet som identisk med Megasoma gyas (i snever forstand).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Megasoma Kirby, 1825 – 18 arter, Mellom- og Sør-Amerika
 Megasoma gyas (Jablonsky in Herbst, 1785)

Referanser

Eksterne lenker 
 Bildegalleri over artene
 

Hornbiller
Biller formelt beskrevet i 1785
Sør-Amerikas insekter
Konjugasjon (grammatikk)

I språkvitenskap (grammatikk) brukes konjugasjon om å bøye verb i tall, person, tid, kjønn og modus. Vi sier at verbet er konjugert.  På engelsk bøyes for eksempel verbet «to be» i presens: I am, you are, he/she is, you are, we are, they are. På tysk bøyes «zu sein» i presens indikativ: ich bin, du bist, er/sie/es ist, wir sind, ihr seid, sie/Sie sind.,

Referanser

Grammatikk
Konjugert (matematikk)

Konjugert kommer fra latin «konjugere» som betyr å binde to ting sammen, koble sammen parvis. I språkvitenskapen konjugeres verb, og i matematikk og fysikk kobles to ting i en resiprok relasjon.

I matematikk brukes konjugert in mange sammenhenger og blant annet om:

Algebra 
I algebra er et konjugat et binominal. Konjugatet av 

er 

hvor x og y er reelle tall. 
Hvis y er et imaginært tall kalles det kompleks konjugasjon. Det komplekse konjugat av 

er

hvor a og b er reelle tall og

Konjugatregelen 
Produktet av et binom med sitt konjugat blir etter tredje kvadratsetning differansen mellom to kvadrater:

Konjugerte komplekse tall 
To komplekse tall er innbyrdes konjugert hvis de kan skrives:   og     der a og b er relle.

I det komplekse plan representeres konjugerte komplekse tall ved punkter som ligger symmetrisk om den reelle aksen.

Konjugerte rotstørrelser 
I den vanlige algebraen betegnes to uttrykk som inneholder kvadratrøtter konjugerte dersom de er av formen 

og 
 der a, b og c er rasjonelle tall.

Andre grener av matematikken

Konjugert diameter 
I en ellipse og i en hyperbel faller diametrene i konjugerte par gjennom senteret.

Konjugert hyperbel 
Til en gitt hyberbel er det den hyperbelen der første og andreaksen er henholdsvis andre og førsteakse til den gitte.

Konjugert hyperbeloide 
En konjugert hyperbel er definert ved  , det vil si at aksene er byttet om.

Symptotene og sentrum er da felles, og brennpunktene G og G´ i den  konjugerte har også avstanden c fra sentrum.

Eksentrisiteten er  i den konjugerte.

Referanser

Elementær algebra
Megasoma mars

Megasoma mars er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En meget stor (hannen opptil 120 millimeter inkludert hornet) og tung bille. Som vanlig blant hornbiller er hannene mye større enn hunnene og har lange horn på hodet og pronotum som hunnene mangler. Billen er glinsende svart, hos hunnen er pronotum noe ruglete og matt. Kroppsformen er noe avflatet. Hannen har et langt og krumt horn på hodet, dette er litt oppoverbøyd. På pronotum er det et forholdsvis langt, spisst horn på hver side, disse er tynnere og plassert lenger ute mot siden enn hos den ellers lignende arten Megasoma actaeon. I midten er den en liten stripe av gule hår. Beina er forholdsvis lange, føttene med skarpe klør.

Levevis 
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i jorden og bruker 1-2 år på utviklingen.
De voksne billene spiser gjerne råtnende frukt.

Utbredelse 
Arten er utbredt i tropiske deler av Sør-Amerika.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Megasoma Kirby, 1825 – 18 arter, Mellom- og Sør-Amerika
 Megasoma mars (Reiche, 1852)

Eksterne lenker 
 Bildegalleri over artene
 

Hornbiller
Biller formelt beskrevet i 1852
Sør-Amerikas insekter
Dynastes granti

Dynastes granti er en bille som hører til familien skarabider (Scarabaeidae) i gruppen skarabider (Scarabaeoidea). Denne arten tilhører en slekt som omfatter noen av verdens største biller, men er en av de minste artene i slekten.

Utseende 
En stor (kroppslengde 45-80 millimeter), kraftig bille, likevel liten sammenlignet med de fleste andre Dynastes-artene. I motsetning til de større artene er det bare ubetydelig forskjell i størrelse mellom kjønnene. Kroppen er sylindrisk, glatt og skinnende, gulgrå bortsett fra noen uregelmessige, svarte flekker. Beina er svarte. Hannen har et krumt horn på hodet som danner en klype mot et krumt horn, med en gul hårbrem på undersiden, på pronotum. Hornene er forholdsvis mye mindre enn hos de store artene.

Levevis 
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larveutviklingen tar 2-3 år, de voksne billene kan lever i 2-4 måneder. De drikker gjerne sevje fra trær.

Utbredelse 
Artene lever i det sørvestlige USA, særlig i Arizona, men også i Utah; og i det nordlige Mexico.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Dynastes MacLeay, 1819 – åtte arter, Mellom- og Sør-Amerika
 Dynastes granti Horn, 1870

Kilder 
 Bilder av arten

Eksterne lenker 
 

Hornbiller
Biller formelt beskrevet i 1870
USAs insekter
Mexicos insekter
Dynastes tityus

Dynastes tityus er en bille som hører til familien skarabider (Scarabaeidae) i gruppen skarabider (Scarabaeoidea). Denne arten tilhører en slekt som omfatter noen av verdens største biller, men er en av de minste artene i slekten.

Utseende 
En stor (kroppslengde 40-60 millimeter), kraftig bille, likevel liten sammenlignet med de fleste andre Dynastes-artene. Den ligner mye på slektningen Dynastes granti, men utbredelsen til disse to artene overlapper ikke, hannene kan dessuten skilles på at D. tityus har et rett horn på hver side av pronotum som D. granti mangler. I motsetning til de større artene er det bare ubetydelig forskjell i størrelse mellom kjønnene. Kroppen er sylindrisk, glatt og skinnende, gulgrå eller grønnlig bortsett fra noen uregelmessige, svarte flekker. I fuktig vær blir hele billen mørk. Beina er svarte. Hannen har et krumt horn på hodet som danner en klype mot et krumt horn, med en gul hårbrem på undersiden, på pronotum. Hornene er forholdsvis mye mindre enn hos de store artene.

Levevis 
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larveutviklingen tar 2-3 år, de voksne billene kan lever i 2-4 måneder.

Utbredelse 
Artene lever i det østlige USA, fra New York i nord til den østlige Texas i sør.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Dynastes MacLeay, 1819 – åtte arter, Mellom- og Sør-Amerika
 Dynastes tityus (Linnaeus, 1766)

Kilder 
 Bilder av arten

Eksterne lenker 
 

Hornbiller
Biller formelt beskrevet i 1766
USAs insekter
Dynastes neptunus

Dynastes neptunus er en bille som hører til familien skarabider (Scarabaeidae) i gruppen skarabider (Scarabaeoidea). Den er en av verdens største biller om man legger kroppslengden inkludert horn til grunn.

Utseende 
En meget stor, svart bille, arten er nesten like lang som den mer kjente slektningen Dynastes hercules, men spinklere. Hannen har et langt, oppoverkrummet horn på hodet som danner en klype mot et langt, nedoverkrummet horn på pronotum - det siste har en brem av korte, stive, gulaktige hår på undersiden. Dessuten er det et kort, rett horn på hver side av pronotum. Med hornene kan hanner av denne arten bli minst 16 centimeter lange. Hunnene mangler hornene og er dermed mye kortere selv om kroppen ikke er så mye mindre. Hos noen individer er hornene sterkt krummede, kroppslengden blir da betydelig mindre. Hannen er blankt svart eller mørkt rødbrun, hunnen mer ruglete og mattere. Beina er kraftige med 2-3 pigger på yttersiden av leggene (tibiae). Hos hannen er det ytterste fotleddet kølleformet fortykket. Undersiden er kledt med gule hår.

Levevis 
Denne arten holder til i høytliggende tåkeskoger. Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larveutviklingen tar flere år, de voksne billene kan lever i flere måneder. De voksne billene er aktive om natten, det ser ut til at de flyr mest like før soloppgang. Dette er trolig årsaken til at de sjelden blir fanget ved tradisjonelle lysfelle-fangster, som gjerne er avsluttet før dette. Arten ble antatt å være ganske sjelden, men dette er kanskje ikke reelt.

Utbredelse 
Arten er utbredt i Sør-Amerika, i skråningene av Andesfjellene.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Dynastes MacLeay, 1819 – åtte arter, Mellom- og Sør-Amerika
 Dynastes neptunus (Quensel, 1805)
 Dynastes neptunus neptunus (Quensel, 1805) - Colombia, Venezuela, Peru og Ecuador
 Dynastes neptunus rouchei Nagai, 2005 - Venezuela

Kilder 
 Natural History Museum: Dynastes neptunus
 Bilder av arten

Eksterne lenker 
 

Hornbiller
Biller formelt beskrevet i 1805
Sør-Amerikas insekter
Dynastes satanas

Dynastes satanas er en bille som hører til gruppen hornbiller (Dynastinae) i gruppen skarabider (Scarabaeoidea).

Utseende 
En meget stor (hannens kroppslengde opptil 11,5 centimeter), svart bille. Hannen har et langt, oppoverkrummet horn på hodet som danner en klype mot et langt, nedoverkrummet horn på pronotum - det siste har en brem av korte, stive, gulaktige hår på undersiden. Hornene er forholdsvis korte og mer krummede enn hos Dynastes hercules og neptunus. Hunnene mangler hornene og er dermed mye kortere selv om kroppen ikke er så mye mindre. Hos noen individer er hornene sterkt krummede, kroppslengden blir da betydelig mindre. Hannen er blankt svart eller mørkt rødbrun, hunnen mer ruglete og mattere. Beina er kraftige med 2-3 pigger på yttersiden av leggene (tibiae). Undersiden er kledt med gule hår.

Levevis 
Denne arten holder til i høytliggende tåkeskoger. Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larveutviklingen tar flere år, de voksne billene kan leve i flere måneder. De voksne billene er aktive om natten. Denne arten lever i fuktig skog mellom 900-2200 meter over havet.

Utbredelse 
Arten er bare kjent fra et begrenset område i Bolivia. Den er regnet som truet og er nå fredet i hjemlandet, samtidig som handel med eksemplarer er strengt regulert under CITES-reglene, der arten er nevnt i CITES Appendix II.
Den er foreløpig den eneste bille-arten som er spesifikt nevnt i CITES.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Dynastes MacLeay, 1819 – åtte arter, Mellom- og Sør-Amerika
 Dynastes satanas Moser, 1909

Kilder 
 Natural History Museum - Dynastes satanas

Eksterne lenker 
 

Hornbiller
Biller formelt beskrevet i 1909
Bolivias insekter
Florence and the Machine

Florence and the Machine er et engelsk indierock-band, bestående av Florence Welch og Isabella Summers som bandets frontfigurer. I tillegg består bandet av diverse andre artister som spiller instrumenter. Bandet mottok mye oppmerksomhet fra media før de ble kjent, for eksempel fra BBC. 

Bandet har blitt nominert til ca 60 priser og utenom nominasjonene vunnet 17 stk. De har (pr. desember 2012) utgitt to studioalbum og to livealbum. Bandet har flere singler og musikkvideoer.

Medlemmer
 Florence Welch (født 28. august 1986, London, Storbritannia), vokalist
 Isabella Summers (født 31. oktober 1980, London, Storbritannia), keyboard og vokalist
 Robert Ackroyd, gitarist og bakgrunnsvokal
 Christopher Lloyd Hayden, trommer og bakgunssvokal
 Tom Monger, harpe
 Mark Saunders, bass gitar og bakgrunnsvokal

Historie

2007
Navnet Florence and the Machine ble dannet etter at Florence Welch og Isabella "Machine" Summers begynte å spille sammen. Først kalte de seg Florence Robot/Isa Machine, som senere ble til Florence and the Machine. Nåværende musikere Robert Ackroyd (gitar og koring), Chris Hayden (trommer og koring), Isabella Summers (keyboard og vokal), Mark Saunders (bassgitar og koring) og Tom Monger (harpe) ble med i bandet. Tidligere hadde Welch uttalt at dette var en gruppe som forsto måten hun ønsket å lage musikk på. I denne perioden ble bandet samlet og de begynte å produsere sine første sanger.

2008–2011: Lungs
Florence and the Machine ga ut sitt debutalbum Lungs i Storbritannia 6. juli 2009. Bandet utviklet seg videre og ga i denne perioden ut flere singler. Deres mest kjente sang i denne perioden ble "Cosmic Love". Denne sangen kom med i flere amerikanske TV-program som Grey's Anatomy og The Vampire Diaries. Bandet sto også bak en av bakgrunnssangene i den tredje filmen til Twilight-serien. Florence and the Machine utviklet seg i denne perioden til å bli et stort band i Storbritannia, Irland og Australia. I 2010 vant bandet en MTV Video Music Awards og de vant i denne perioden 2 Brit Awards.

2011–nå: Ceremonials
28. oktober 2011, ble albumet Ceremonials utgitt. Dette har blitt gjennombruddsalbumet til Florence and the Machine globalt sett. Ved dette albumet jobbet hun med produsenter i Los Angeles, USA. Kjente sanger som "Shake It Out", "No Light, No Light" (som var bakgrunnsmusikk i CSI: Miami) og "Only If for a Night". 5. juli 2012 ble singelen "Spectrum (Say My Name)" sluppet. Sangen, der Florence and the Machine hadde samarbeidet med den skotske DJen Calvin Harris, slo godt gjennom internasjonalt. Bandet har blitt og er (pr. desember 2012) blitt nominert til blant annet Grammy Awards og Billboard Music Award.

Diskografi
Studioalbum

 Lungs (Universal Island Records, 2009)
 Ceremonials (2011)
 How Big, How Blue, How Beautiful (2015)
 High As Hope (2018)
 Dance Fever (2022)

Livealbum

 Live at the Wiltern (2011)
 MTV Unplugged (2012)

Eksterne lenker 
 
 
 

Britiske musikkgrupper
Band etablert i 2007
Ząbrowo (Stare Pole)

Ząbrowo (tysk: Sommerau) er en landsby i det nordlige Polen i det Pommerske voivodskap. Landsbyen ligger mellom Malbork og Elbląg, og hadde 423 innbyggere.

 
Landsbyer i Polen
Pommerske voivodskap